Pornografia aktoro

Pornografia aktoro (aŭ pornaktoro, Pornoaktoro, ankaŭ pornstelulo) estas partoprenanto en pornografiaj filmoj aŭ fotoj, vivaj seksspektakloj, aŭ kaŝrigardaj spektakloj.

Priskribo
Efektive, temas pri persono, kiu apertenas al la pornografia industrio. La plej multaj aktoroj kaj aktorinoj, kiuj aperas en pornografiaj filmoj, okupiĝas pri seksa agado en ĉi tiuj filmoj, kiu ofte inkluzivas deproksimaj montroj de iliaj genitaloj, kun la plej multaj partoprenantoj nudaj.

Pornografiaj filmoj ofte estas filmitaj en vasta gamo da ĝenroj, de altbuĝetaj ĉefaj produktadoj ĝis niĉa aŭ amatora enhavo. Multaj pornografiaj aktoroj specialiĝas pri diversaj seksaj fantazioj, kaj ofte estas elektitaj surbaze de sia taŭgeco por la fantazio, je kiu la filmo fokusiĝas. La ĝenroj kaj specoj de seksaj agoj en filmoj ofte baziĝas sur la nivelo de postulo por specifa speco de filmo inter pornografiaj konsumantoj. Dum certa nombro da pornografiaj aktoroj atingas signifan famon en la pornografia industrio, la plimulto de homoj, kiuj agas en pornografiaj filmoj, ofte partoprenas en malgrandaj, sendependaj produktadoj aŭ kreas enhavon por niĉaj merkatoj.

Dum en multaj landoj ĝi estas legitima profesio en la distra industrio, en multaj sektoroj kaj landoj tra la mondo ĉi tiu profesio estas polemika kaj pornografiaj aktoroj estas konsiderataj kiel okupiĝantaj pri formo de prostituado. Kvankam la kariero de pornografiaj aktoroj povas esti tre profita finance, ĝi ankaŭ portas kun si diversajn grandajn defiojn, inkluzive de stigmato kaj socia diskriminacio, kiuj povas multe influi la personajn vivojn de pornografiaj aktoroj kaj iliajn eblecojn de sukceso en aliaj kampoj post kiam ili emeritiĝos de ĉi tiu profesio. Krome, ĉar pornografiaj aktoroj ofte havas sekson kun relative granda nombro da homoj, ekzistas striktaj protokoloj, kiujn ĉiuj pornografiaj aktoroj devas sekvi por kiel eble plej multe malhelpi la riskon de disvastiĝo de sekse transdoneblaj malsanoj inter aktoroj kaj aktorinoj en la pornografia industrio.

Male al la tradicia filmindustrio, kie viroj ĝenerale ricevas pli altajn salajrojn ol virinoj, pornografiaj aktorinoj ofte ricevas pli altajn salajrojn ol viraj aktoroj en la kampo.

Plej multaj aktoroj kaj aktorinoj en la kampo de pornografio uzas artistajn nomojn por konservi sian privatecon kaj krei klaran apartigon inter sia profesia personeco kaj siaj personaj vivoj.

Ekde la fino de la 1990-aj jaroj, la Interreto, kaj precipe platformoj por streaming de plenkreska enhavo, revoluciigis la pornografian industrion, provizante al multaj pornografiaj aktoroj senprecedencan internacian videblecon kaj helpante igi enhavon alirebla por ĉiam pli granda publiko en multaj landoj tra la mondo. La Interreto ankaŭ signife pliigis la konkurencon en la kampo, sed ankaŭ permesis al ĉiam pli granda kaj pli diversa nombro da pornografiaj aktoroj sukcesi en ĉi tiu industrio.

Ken Shimizu estas kreditita pro seksumado kun pli ol 8,000 virinoj dum la farado de 7,500 filmoj. interview

 Galerio 

 Referencoj 

 Vidu ankaŭ 

 Seksosimbolo

 Eksteraj ligiloj 

 AVNaj Premioj
 Interreto Plenkreska Filma Datumaro
 Plenkreska Filma Datumaro
 Eŭropaj Knabinoj Plenkreska Filma Datumaro

Kategorio:Pornografio
Kategorio:Pornoaktoroj
Kategorio:Distraj profesioj